20 E re ka Jehofa a tlhomile tsela eo ya semolao ya gore batho ba bone poloko ka gore ene a latlhegelwe mo go kalokalo, o batla gore batho ba bantsi ka mo go ka kgonegang ka teng ba e sole molemo. Moaposetoloi Paulo o ile a kwala jaana: “‘Mongwe le mongwe yo o bitsang leina la ga Jehofa o tla bolokwa.’ Le fa go ntse jalo, ba tla bitsa jang yo ba sa dumelang mo go ene? Gape, ba tla dumela jang mo go yo ba sa utlwang ka ene? Gape, ba tla utlwa jang fa go se na ope yo o rerang?”—Baroma 10:13, 14. Ke ne ke akanya gore tota ke ne nka thusa batho ka go direla mo kerekeng. Tota e bile ke ne ka gasa lenaneo la bodumedi mo radiong ya setšhaba mme ka itsege thata mo lefelong leo. Mme fa nako e ntse e ya, ke ne ka lemoga gore kereke ka kakaretso e ne e sa amege ka gore maloko a yone a tshele sentle—e bile e ne e sa amege ka go tlotla Modimo. Ke ne ke akanya gore kereke e ne e batla fela go dira madi. Ke ne ka swetsa ka gore ke tlogele kereke.